Dragoš Kalajić
Dragoš Kalajić (Beograd, 22. februar 1943 — Beograd, 22. juli 2005) je bio srpski slikar, novinar, pisac i publicist, poznat kao jedan od najistaknutijih srpskih nacionalista 1980-ih i 1990-ih.

Biografija 
Diplomirao je na Akademiji lepih umetnosti u Rimu i stekao međunarodnu slavu sa novom formom hiperealizma. Još kao student izlagao je u Rimu, Milanu, Briselu, i Beogradu. U Rimu je i dobio nagradu za mlade slikare još 1964. godine. Glumio je Boba u filmu Čudna devojka iz 1962. godine.

Organizovanjem izložbe „Obnova slike“ zatalasao je jugoslovensku likovnu scenu. Bilo je to u galeriji Kulturnog centra. U Paviljonu „Cvijeta Zuzorić“ na Kalemegdanu je napravio izložbu „Nova figuracija“.

Pored slikarstva intenzivno se bavio i pisanjem, objavio nekoliko romana i studija kao što su „Mapa (anti)utopije“ 1978, „Smak sveta“ 1980, „Američko zlo“ 1993, „Izdana Evropa“ i „Rusija ustaje“ 1994. „Poslednji Evropljanin“ 2004. Pisao je predgovore i uređivao niz knjiga iz filozofije autora kao što su Nikolaj Berđajev i Lav Šestov.

Kao novinar objavljivao je priloge u mnogim časopisima i listovima, godinama je bio urednik u „Dugi“ i dopisnik Tanjuga iz Italije.

Bio je direktor „Progresove“ galerije u Beogradu. Dragoš Kalajić je bio senator Republike Srpske u prvom sazivu Senata 1996. godine.

Smrt ga je zadesila u Beogradu u 62. godini, nekoliko minuta posle ponoći, 22. jula 2005. Njegovi posmrtni ostaci su kremirani 25. jula.

Spoljašnje veze 
 RTS: Vremeplov (22.2.2010) 
 Saša Gajić: Dragoš Kalajić - ideolog srpske ili evropske desnice? i reakcija na taj tekst
 „Glas javnosti“: Preminuo Dragoš Kalajić
 Dragoslav Bokan: Moj Dragoš Kalajić
 Porodica optužuje: Slučaj Dragoš Kalajić i reakcija na taj tekst
 Srpski Internet parlament: Umro Dragoš Kalajić
 NEBOJŠA KUZMANOVIĆ: DRAGOŠU KALAJIĆ - UČITELJU I PRIJATELJU U ČAST I SLAVU
 
 Dragoš Kalajić

Vidi još 
 Spisak srpskih slikara

Biografije, Beograd
Srpski slikari
Srpski novinari
Srpski pisci
Srpski publicisti
Srpski pisci fantastike
Srpski filozofi
Srpski scenaristi
Authority control